Avûkat Cemal Demîrî derheqê tecrîdê Îmraliyî yê vera Rayberê Şarê Kurdî Abdullah Ocalanî de ANFyî rê qisey kerd.
Avûkat Demîrî îfade kerd ke tecrîd kerdişêko kanwaz o û maneno sîstemê qesasî yê dewrê mîyanênî. Demîrî ard ziwan ke ganî nê kerdişî ra fek bêro verdayene.
Avûkat Demîrî bale ante tecrîdê Îmraliyî ser û dîyar kerd ke dinya de mîsalêkê ney o bîn çin o. Demîrî vat: ''Armancê nê kerdişî no yo ke merdim hetê îradeyî ra bişikno, teslîm bigêro. Huqûqê mîyanneteweyî de tecrîd sey kerdişê vera merdimîye û îşkenceyî pênase beno. Heyf ke wexto ke babete Birêz Ocalan bibo huqûq goreyê menfaatanê dewletan beno qurbanê têkilî û îqtîdaran. Rewşa huqûqî ya vera Abdullah Ocalanî taybet û xorin a ke qetî bi pênaseyê 'îzolasyonê komelkî' nêna îzehkerdene. Ganî cade no sîstem bêro wedaritene ke maneno sîstemê qesasî yê dewrê mîyanênî.''
